Fernando Alonso

Fernando Alonso Díaz (* 29. júl 1981, Oviedo, Astúria, Španielsko) je španielsky pilot Formuly 1, dvojnásobný majster sveta z rokov 2005 a 2006. Okrem toho zvíťazil 2-krát na pretekoch 24-Le Mans a k získaniu tzv. Triple Crown of Motosport mu chýba iba víťazstvo z Indianapolis 500. Je držiteľom viacerých rekordov Formuly 1.

Svoj debut v F1 absolvoval v roku 2001 v tíme Minardi. Po prestupe k Renaultu plnil v roku 2002 iba úlohu testovacieho pilota. V roku 2003 sa stal hlavným pilotom tímu. 25. septembra 2005 sa stal najmladším šampiónom v histórii (tento rekord bol v ďalších rokoch prekonaný Lewisom Hamiltonom a Sebastianom Vettelom). Nasledujúci rok svoj titul obhájil a stal sa najmladším dvojnásobným majstrom sveta (toto prvenstvo držal až do roku 2011, kedy bol prekonaný Sebastianom Vettelom). Na rok 2007 podpísal zmluvu s McLarenom. V sezónach 2008 a 2009 sa vrátil k tímu Renault a v roku 2010 sa pripojil k Ferrari, s ktorým podpísal zmluvu až do roku 2016. Od roku 2015 jazdil pre McLaren. V roku 2018 ale svet F1 opustil a zameral sa na iné série. 2-krát vyhral 24 hodín Le Mans, súťažil aj v sériach Indianapolis 500, 24 hodín - Daytona alebo Rallye Dakar.

V roku 2021 sa vrátil do F1, kde jazdí za tím Alpine (niekdajší Renault), s ktorým získal svoje 2 majstrovské tituly. Je považovaný za jedného z najlepších pilotov všetkých čias. Je neslávne známy aj vďaka jeho horkokrvnej a konfliktnej povahe, s ktorou mali problémy viacerí šéfovia tímov F1. Jeho prezývka je „El Nano“.

 Juniorská kariéra 
Prvé oficiálne preteky absolvoval už v piatich rokoch. V rokoch 1988 až 1995 dominoval v regionálnych a národných kartingových šampionátoch.

 1990 – 1992: Trojnásobný majster Astúrie a Galície v kartingu.
 1993 – 1995: Víťaz španielskeho šampionátu v kartingu v troch po sebe idúcich sezónach.
 1996: Vo veku 15 rokov získal titul majstra sveta juniorov v kartingu (v Belgicku).

Jeho výnimočné výkony si všimol bývalý pretekár Adrián Campos, ktorý sa stal jeho mentorom a neskôr mu otvoril cestu do sveta monopostov. Campos zabezpečil Alonsovi testy v nižších formulách a finančnú podporu v prvých sezónach.

 Začiatky v monopostoch 
V roku 1999 Alonso debutoval v šampionáte Euro Open by Nissan, kde jazdil za tím Campos Motorsport. Napriek tomu, že šlo o jeho prvú sezónu v monopostoch, podával mimoriadne konzistentné výkony a s 6 víťazstvami sa stal celkovým šampiónom série.

V roku 2000 prešiel do Formuly 3000 (vtedajšej prestupnej kategórie do F1) v tíme Astromega. Hoci jeho monopost nepatril medzi najrýchlejšie, Alonso predviedol výnimočné výkony, vrátane víťazstva na okruhu Spa-Francorchamps, a v celkovom poradí skončil na 4. mieste. Tieto výsledky zaujali skauta Flavia Briatoreho, vtedajšieho šéfa tímu Renault, ktorý ho pridal do svojho jazdeckého programu.

Formula 1
Minardi (2001)
Alonso sa stal 3. najmladším jazdcom na štarte veľkej ceny F1 keď absolvoval svoj debut v tíme Minardi vo Veľkej cene Austrálie. V sezóne 2001 mal tím Minardi nového majiteľa- Paula Stoddarta. Auto bolo pomalé a nespoľahlivé, napriek tomu sa Alonsovi podarilo porážať svojho tímového kolegu. Alonso mal možnosť jazdiť v roku 2002 za tím Sauber, ale ten sa dohodol s Brazílčanom Felipe Massom. Jeho manažér Flavio Briatore začal plánovať Alonsov prestup do tímu Benetton namiesto Jensona Buttona. Neskôr oznámil, že Alonso bude plniť úlohu testovacieho pilota v tíme Renault v roku 2002.

Alonso skončil 23. v pohári jazdcov so ziskom 0 bodov. Najlepší výsledok roku bolo 10. miesto v GP Nemecka.

Renault (2003 – 2006)

2003

V roku 2002 plnil Alonso úlohu testovacieho pilota v tíme Renault (ktorý odkúpil Benetton) a natestoval 1,642 kôl. V sezóne 2003 sa stal druhým jazdcom tímu vedľa Jarna Trulliho. Rozhodnutie nasadiť Alonsa do auta bolo kritizované. Tím sa tak rozhodol pre Alonsove skúsenosti z testovania. V GP Brazílie mal ťažkú nehodu po tom, čo prehliadol dvojité žlté vlajky a nabúral do nečistôt, ktoré zostali na trati po nehode Marka Webbera.

V Malajzii sa stal najmladším držiteľom pole position a vo Veľkej cene Maďarska najmladším víťazom pretekov. V pohári jazdcov skončil 6. s 55 bodmi a štyrmi pódiami.

2004

V roku 2004 Alonso pokračoval v tíme Renault. Získal 4 pódiá v Austrálii, Francúzsku, Nemecku a Maďarsku. Vo Francúzsku skončil 2. po zisku pole position. Jeho tímového kolegu Jarna Trulliho nahradil na posledné 3 preteky bývalý majster sveta Jacques Villeneuve. Alonso skončil sezónu na štvrtom mieste s 59. bodmi.

2005

Pre sezónu 2005 sa Alonsovým tímovým kolegom stal Talian Giancarlo Fisichella. V Austrálii skončil tretí po štarte z 13. miesta. Ďalšie dva preteky v Malajzii a Bahrajne vyhral z pole position. Tretie víťazstvo v sezóne získal vo veľkej cene San Marína. Dokonca sezóny ešte vyhral 2x preteky v Nemecku, Francúzku a Číne. V sezóne 2005 nakoniec získal titul majstra sveta, kedy v priamom súboji porazil Kimiho Räikkönena jazdiaceho na McLarene. Stal sa tak najmladším majstrom sveta v histórii F1.

2006

Pre rok 2006 bol jeho najväčším súperom 7-násobny majster sveta F1 Michael Schumacher jazdiaci za tím Ferrari. Alonso tak v boji o titul vyzval jedného z najlepších. Titul si zabezpečil až v posledných pretekoch šampionátu. Obhájil tak titul a stal sa dvojnásobným majstrom sveta F1. V roku 2006 tiež po prvýkrát triumfoval na legendárnej trati v Monaku, ale taktiež aj na domácej Veľkej cene Španielska. Pre ďalšiu sezónu sa upísal tímu McLaren, v ktorom v minulosti jazdil aj jeho veľký idol Ayrton Senna.

McLaren (2007)

2007

Alonsove vyhliadky na zisk tretieho titulu vyzerali na začiatku sezóny veľmi sľubne. Dostal dobrú techniku a spočiatku to vyzeralo, že jeho tímový kolega Lewis Hamilton bude robiť Alonsovi tímovú dvojku, aby mu dopomohol k zisku titulu. Hamilton ale podával lepšie výkony než sa čakalo. Situácia v tíme McLaren sa začala vyhrocovať, nastali viaceré nezhody medzi jazdcami a vedením tímu. Alonso požadoval rolu tímovej jednotky, čo samozrejme Hamilton nechcel dopustiť. U vedenia tímu začal byť viac preferovaný Hamilton, nakoľko v tíme chceli mať skôr britského jazda. V tejto sezóne sa dokonale uplatnilo príslovie „Kde sa dvaja bijú, tretí vyhráva“. Súperenia a nezhody oboch jazdcov využil Kimi Räikkönen z Ferrari, ktorý si víťazstvom na poslednej veľkej cene zabezpečil prvé miesto v poradí šampionátu o jeden bod pred Alonsom a Hamiltonom. Alonso podľa očakávania po sezóne opustil tím a vrátil sa späť do Renault.

Renault (2008 – 2009)

2008

Po interných konfliktoch v McLarene sa Fernando vrátil do tímu, kde predtým získal dva tituly majstra sveta. Renault už ani zďaleka nemal tak rýchle auto ako počas majstrovských rokoch a bojoval viac menej v strede poľa. Alonso ale aj napriek tomuto faktoru získal v sezóne dve víťazstva, jedno druhé miesto a 5x skončil na štvrtom mieste. V celkovom poradí si zaistil slušnú 5.priečku. 

2009

Sezóna 2009 bola pre Alonsa a celý Renault veľkým trápením. Auto výrazne zaostávalo za konkurenciou zo stredu poľa a Alonso s ním získal iba jedno pódium. Už počas roka sa pre ďalšiu sezónu upísal legendárnej značke Ferrari. Išlo tak o jeho druhú rozlúčku s Renaultom. 

Ferrari (2010 – 2014) 

2010

Aj keď mal Alonso viacero ponúk, pridať sa k Ferrari bola jasná voľba od začiatku. Je to predsa TOP tím, za ktorý chce jazdiť snáď každý jazdec F1. Jeho majstrovské ambícii započali na jednotku, keď vyhral hneď debutové preteky v červených farbách. V priebehu sezóny sa ale ukázalo, že Ferrari začína zaostávať za Red Bullom a z časti aj za McLarenom. Alonso aj napriek tomu získal ešte ďalšie 4 víťazstva, vrátane triumfu na okruhu v Monze, ktorý je tak povediac domovom fanúšikov Ferrari (Tifosi). Pred rozhodujúcou veľkou cenou mal Alonso majstrovské karty vo svojich rukách. Titul však okrem neho ešte môhli získať ďalší 4 jazdci - Jenson Button, Lewis Hamilton (obaja - McLaren), Mark Webber  a Sebastian Vettel (obaja Red Bull Racing). Alonsa o titul pripravila strategická chyba jeho inžinierov. Titul tak premiérovo získal Nemec Sebastian Vettel. 

2011

Ferrari sa v roku 2011 začalo veľmi trápiť s výkonom motoru. Podpísalo sa to aj na výkonoch Alonsa. Ten ale aj napriek slabšiemu autu dokázal vyhrať preteky na legendárnom Silverstone a bol pravidelným zberateľom pódiových umiestnení. V celkovom poradí obsadil Španiel štvrtú priečku. 

2012

Táto sezóna sa do dejín zapíše ako sezóna, v ktorej podal Alonsa jeden z najlepších výkonov v histórii F1. Bola to sezóna, v ktorej Ferrari s Alonsom nemalo ani raz stáť na najvyššom stupienku, malo horko ťažko bojovať o pódia, a už vôbec nemal Alonso a jeho auto predpoklady na to, aby bojoval o titul. 

Alonso mal na celom štartom rošte až 4. najrýchlejšie auto. Znamenalo to, že až šesť pilotov malo rýchlejší monopost ako on. Španiel ale aj napriek tomu bojoval počas sezóny o titul majstra sveta. V priamom súboji o titul vyzval svojho veľkého rivala Sebastiana Vettela, ktorý mal suverénne najlepšiu techniku v celom štartovom poli. Alonso hneď v druhých pretekoch sezóny predviedol heroický výkon a stal sa víťazom Veľkej ceny Malajzie. Podobný výkon predviedol aj na trati vo Valencii na Veľkej cene Európy a pripísal si ďalší triumf. Na nemeckom Hockenheimringu zvíťazil z pole position. Do konca sezóny ešte pravidelne zbieral umiestnenia v prvej trojke. Nevyhla sa mu však veľká dávka smoly, kedy dvakrát nedokončil preteky z dôvodu kolízie (kolízie neboli spôsobené jeho vinnou). Vettel naopak preteky nedokončil iba raz pre technickú poruchu. Alonso tak pri slabšej technike dostal ďalšie znevýhodnenie. Napriek tomu sme sa ale meno nového šampióna dozvedeli, až na poslednej Veľkej cene v Brazílii. 

Rozhodujúcu Veľkú cenu sprevádzal silný dážď. Už po pár metroch nastála na trati kolízia, pri ktorej bol aj Vettel. S obrovskou dávkou šťastia, to ale jeho monopost ustál a Nemec bol schopný pokračovať. Alonso bol v situácii, kedy potreboval, čo najviac bodov, nakoľko Vettel bol v rebríčku šampionátu pred ním. Ideálne by bolo víťazstvo. Fernando sa dostal na druhú priečku, prišiel však výjazd bezpečnostného vozidla, ktoré Alonsovi znemožnilo obehnúť Jensona Buttona jazdiaceho v čele pretekov. Víťazstvo by Alonsovi pridalo o 7 bodov viac do poradia šampionátu, práve tieto body sa neskôr ukážu ako rozhodujúce. Alonso dokrúžil za bezpečnostným vozidlom na druhom mieste. Vettel príde do cieľa na 7.mieste a to znamená titul pre Vettela. 

Všetkým ale dokázal, že patrí medzi najlepších pilotov všetkých čias a nebol ďaleko od toho, aby navždy vyvrátil mýtus, že šampión musí mať najrýchlejšie auto. 

2018

14. augusta 2018 Fernando Alonso oznámil že po 17 rokoch končí svoju kariéru v F1. Bol súčasťou tímu McLaren.

 Alpine (2021 – 2022) 
2021

Fernando Alonso v roku 2020 podpísal zmlúvu s tímom Alpine na jednú sezónu s opciou na sezónu 2022. Po 2675 dňoch (7 rokov a 3 mesiace) získal Alonso umiestnením na treťom mieste na Veľkej cene Kataru znovu pódium vo Formule 1.

2022

Fernando Alonso sa rozhodol pre sezónu 2022 ostať v tíme Alpine. Sezónu skončil za tímovým kolegom Estebanom Oconom vďaka technickým poruchám.

 Aston Martin (2023 – súčasnosť) 

 2023 
Alonso sa na sezónu 2023 upísal s viacročnou zmluvou tímu Aston Martin, po odchode Sebastiana Vettela. Sezóna sa pre Aston Martin začala veľmi priaznivo, z prvých ôsmich Veľkých cien skončil Alonso 6-krát na pódiu. V druhej polovici už ale výkonnosť monopostu začala klesať a Alonso tak skončil na 4. mieste v celkovom hodnotení.

 2024 
Na Veľkej cene Mexika 2024 absolvoval Alonso svoj 400. závodný víkend vo Formule 1 a stal sa tak historicky prvým jazdcom, ktorý tohto počtu dosiahol. Sezónu 2024 Alonso ukončil na 9. mieste so 70 bodmi.

 2025 
Alonso v sezóne 2025 pokračoval v tíme Aston Martin po boku Lancea Strolla, no monopost AMR25 sa v priebehu roka ukázal ako relatívne nekonkurencieschopný v porovnaní s rýchlejšími vozmi v poli, čo výrazne obmedzovalo jeho možnosti v boji o body a popredné umiestnenia. V úvode sezóny mal ťažký štart s niekoľkými technickými poruchami a odstúpeniami (DNF) už v prvých pretekoch, napríklad pre zlyhanie bŕzd či motorové problémy, čo mu zabránilo získať body v prvých kolách šampionátu. Tento trend sa opakoval aj v ďalších víkendoch, vrátane problému s pohonnou jednotkou v Monaku.

Okrem technických nepríjemností sa Alonso potýkal aj s tým, že auto často nemalo dostatočné tempo na to, aby konkurovalo rivalom v strede poľa. Aj keď v kvalifikáciách dokázal občas zabodovať a kvalifikoval sa napríklad tesne za desiatkou, samotné preteky boli pre neho často bojom o prežitie v rámci bodovanej desiatky. Napriek tomu sa Alonso nevzdával a snažil sa vyťažiť maximum „z toho, čo mal pod sebou“.

Zlom nastal až v druhej polovici sezóny, keď tím postupne zlepšoval výkonnosť auta. Alonso začal konečne získavať bodyprerušil tak dlhotrvajúcu sériu bez bodov a dokázal končiť v bodovaných pozíciách v závěrečných pretekoch sezóny na Veľkej cene Kataru a Abú Zabí, kde dojazdil v prvej desiatke. Tieto výsledky mu pomohli vybojovať konečné 10. miesto s 56 bodmi.

Po skončení sezóny Alonso verejne naznačil, že jeho ďalšia budúcnosť v F1 môže závisieť od toho, ako bude tím konkurencieschopný v nasledujúcom období a či vďaka technickým zmenám začne Aston Martin napĺňať jeho ambície. Jeho kontrakt platí minimálne do konca roku 2026 a on sám pripustil, že tento rok môže byť jedným z jeho posledných, pokiaľ sa auto nebude pohybovať bližšie ku špičke.

 Osobný život 
Fernando Alonso je známy ako súkromný a disciplinovaný človek, ktorý sa mimo trate zameriava na šport, technológiu a filantropiu.

 V roku 2006 sa oženil so španielskou speváčkou Raquel del Rosario, frontmankou skupiny El Sueño de Morfeo. Manželstvo trvalo do roku 2011. Neskôr mal vzťahy s modelkami Dariou Kapustinou a Lindou Morselli.
 Alonso je vášnivý cyklista a často trénuje na horských aj cestných bicykloch. Zaujíma sa o futbal (je fanúšikom Realu Madrid) a o motoršport aj mimo F1 – pretekal v 24 hodín Le Mans, Daytona 24 Hours a zúčastnil sa aj rally Dakar.
 V roku 2017 založil Nadáciu Fernanda Alonsa, ktorá podporuje dopravnú bezpečnosť detí a mladých vodičov. Spolupracuje tiež s UNICEF ako ambasádor dobrej vôle.
 Prevádzkuje vlastnú akadémiu – FA Racing Academy – pre mladých kartingových jazdcov v Oviede, a spolupracuje s automobilkami ako Alpine a Aston Martin na projektoch mimo F1.

Pretekárske výsledky
Prehľad
 Rok Séria Tím Preteky Víťazstvá Poleposition Najrýchlejšiekolá Pódiá Body Umiestnenie 1999 Euro Open by Nissan Campos Motorsport 15 6 6 5 8 164 1. miesto 2000 International Formula 3000 Team Astromega 9 1 1 2 2 17 4. miesto 2001 Formula 1 European Minardi F1 Team 17 0 0 0 0 0 23. miesto 2002 Formula 1 Mild Seven Renault F1 Team Testovací jazdec 2003 Formula 1 Mild Seven Renault F1 Team 16 1 2 1 4 55 6. miesto 2004 Formula 1 Mild Seven Renault F1 Team 18 0 1 0 4 59 4. miesto 2005 Formula 1 Mild Seven Renault F1 Team 19 7 6 2 15 133 1. miesto 2006 Formula 1 Mild Seven Renault F1 Team 18 7 6 5 14 134 1. miesto 2007 Formula 1 Vodafone McLaren Mercedes 17 4 2 3 12 109 3. miesto 2008 Formula 1 ING Renault F1 Team 18 2 0 0 3 61 5. miesto 2009 Formula 1 ING Renault F1 Team 17 0 1 2 1 26 9. miesto 2010 Formula 1 Scuderia Ferrari Marlboro 19 5 2 5 10 252 2. miesto 2011 Formula 1 Scuderia Ferrari 19 1 0 1 10 257 4. miesto 2012 Formula 1 Scuderia Ferrari 20 3 2 0 13 278 2. miesto 2013 Formula 1 Scuderia Ferrari 19 2 0 2 9 242 2. miesto 2014 Formula 1 Scuderia Ferrari 19 0 0 0 2 161 6. miesto 2015 Formula 1 McLaren Honda 18 0 0 0 0 11 17. miesto 2016 Formula 1 McLaren Honda 20 0 0 1 0 54 10. miesto 2017 Formula 1 McLaren Honda 19 0 0 1 0 17 15. miesto IndyCar Series McLaren-Honda-Andretti 1 0 0 0 0 47 29. miesto 2018 Formula 1 McLaren F1 Team 21 0 0 0 0 50 11. miesto 24 hodín Le Mans Toyota Gazoo Racing 1 1 1 0 1 N/A 1. miesto WeatherTech SportsCar Championship United Autosports 1 0 0 0 0 18 58. miesto 2018–19 FIA World Endurance Championship Toyota Gazoo Racing 5 2 3 0 4 102 1. miesto2021Formula 1Alpine Renault2200018110. miesto2022Formula 1Alpine Renault220000819. miesto2023Formula 1Aston Martin Aramco Cognizant F1 Team2200182064. miesto2024Formula 1Aston Martin Aramco Cognizant F1 Team240020709.miesto2025Formula 1Aston Martin Aramco Cognizant F1 Team2400005610. miesto2026Formula 1Aston Martin Aramco Cognizant F1 Team
Euro Open by Nissan
 1999 Tím ALB JER JAR MNZ JAR DON BAR VAL Body Umiestnenie Campos Motorsport Ret 1 Ret DNS Ret 1 Ret Ret 2 Ret 1 1 7 1 2 1 164 1. miesto

International Formula 3000
 2000 Tím IMO SIL CAT NÜR MCO MAG A1R HOC HUN SPA Body Umiestnenie Team Astromega 9 EX 15 Ret 8 Ret 6 Ret 2 1 17 4. miesto

Formula 1
 2001 Tím AUS MAL BRA SMR ESP AUT MCO CAN EUR FRA GBR GER HUN BEL ITA USA JPN - Body Umiestnenie Minardi 12 13 Ret Ret 13 Ret Ret Ret 14 17† 16 10 Ret Ret 13 Ret 11023. miesto 2003 Tím AUS MAL BRA SMR ESP AUT MCO CAN EUR FRA GBR GER HUN ITA USA JPN - 55 6. miesto Renault 7 3 3 6 2Ret 5 4 4RetRet 4 1 8RetRet 2004 Tím AUS MAL BHR SMR ESP MCO EUR CAN USA FRA GBR GER HUN BEL ITA CHN JPN BRA - 59 4. miesto Renault 3 7 6 4 4Ret 5RetRet 2 10 3 3RetRet 4 5 4 2005 Tím AUS MAL BHR SMR ESP MCO EUR CAN USA FRA GBR GER HUN TUR ITA BEL BRA JPN CHN - 133 1. miesto Renault 3 1 1 1 2 4 1RetDNS 1 2 1 11 2 2 2 3 3 1 2006 Tím BHR MAL AUS SMR EUR ESP MCO GBR CAN USA FRA GER HUN TUR ITA CHN JPN BRA 134 1. miesto Renault 1 2 1 2 2 1 1 1 1 5 2 5 Ret 2 Ret 2 1 2 2007 Tím AUS MAL BHR ESP MCO CAN USA FRA GBR EUR HUN TUR ITA BEL JPN CHN BRA - 109 3. miesto McLaren 2 1 5 3 1 7 2 7 2 1 4 3 1 3Ret 2 3 2008 Tím AUS MAL BHR ESP TUR MCO CAN FRA GBR GER HUN EUR BEL ITA SIN JPN CHN BRA - 61 5. miesto Renault 4 8 10 Ret 6 10 Ret 8 6 11 4 Ret 4 4 1 1 4 2 2009 Tím AUS MAL CHN BHR ESP MCO TUR GBR GER HUN EUR BEL ITA SIN JPN BRA ARE - 26 9. miesto Renault 5 11 9 8 5 7 10 14 7 Ret 6 Ret 5 3 10 Ret 14 2010 Tím BHR AUS MAL CHN ESP MCO TUR CAN EUR GBR GER HUN BEL ITA SIN JPN KOR BRA ARE - 252 2. miesto Ferrari 1 4 13† 4 2 6 8 3 8 14 1 2 Ret 1 1 3 1 3 7 2011 Tím AUS MAL CHN TUR ESP MCO CAN EUR GBR GER HUN BEL ITA SIN JPN KOR IND ARE BRA - 257 4. miesto Ferrari 4 6 7 3 5 2 Ret 2 1 2 3 4 3 4 2 5 3 2 4 2012 Tím AUS MAL CHN BHR ESP MCO CAN EUR GBR GER HUN BEL ITA SIN JPN KOR IND ARE USA BRA - 278 2. miesto Ferrari 5 1 9 7 2 3 5 1 2 1 5 Ret 3 3 Ret 3 2 2 3 2 2013 Tím AUS MAL CHN BHR ESP MCO CAN GBR GER HUN BEL ITA SIN KOR JPN IND ARE USA BRA - 242 2. miesto Ferrari 2 Ret 1 8 1 7 2 3 4 5 2 2 2 6 4 11 5 5 3 2014 Tím AUS MAL BHR CHN ESP MCO CAN AUT GBR GER HUN BEL ITA SIN JPN RUS USA BRA ARE - 161 6. miesto Ferrari449364656527Ret4Ret6669 2015 Tím AUS MAL BHR CHN ESP MCO CAN AUT GBR HUN BEL ITA SIN JPN RUS USA MEX BRA ARE - 11 17. miesto McLarenRet1211RetRetRetRet1051318†Ret111111Ret1517 2016 Tím AUS BHR CHN RUS ESP MCO CAN EUR AUT GBR HUN GER BEL ITA SIN MAL JPN USA MEX BRA ARE - 54 10. miesto McLarenRet126Ret511Ret18†1371271477165131010 2017 Tím AUS CHN BHR RUS ESP MCO CAN AZE AUT GBR HUN BEL ITA SIN MAL JPN USA MEX BRA ARE - 17 15. miesto McLarenRetRet14†DNS1216†9RetRet6Ret17†Ret1111Ret1089 2018 Tím AUS BHR CHN AZE ESP MCO CAN FRA AUT GBR GER HUN BEL ITA SIN RUS JPN USA MEX BRA ARE - 50 11. miesto McLaren57778RetRet16†8816†8RetRet71414RetRet17112021TímBHREMIPORESPMCOAZEFRASTYAUTGBRHUNBEL‡NEDITARUSTURUSAMEXBRAQATSAU.ARE -8110. miestoAlpine  DNF 10 8 17 13 6 8 9 10 7 4 11 6 8 6 16 DNF 9 9 3 13 82022TímBHRSAUAUSEMIMIAESPMCOAZECANGBRAUTFRAHUNBELNEDITASINJPNUSAMEXBRAARE -819. miestoAlpine  9 DNF 17 DNF 11 9 7 7 9 5 10 6 8 5 6 DNF DNF 7 7 DNF 5 DNF2023Tím BHR  SAU  AUS  AZE  MIA  EMI  MCO  ESP  CAN  AUT  GBR  HUN  BEL  NED  ITA  SIN  JAP  QAT  USA  MXC  SAP  VGS  ARE - 2064. miesto Aston Martin 3 3  3  46  3  C  2  7  2  55  7  9  5  2  9  5  8  68  DNF  DNF  3  9  72024TímBHR  SAU  AUS  JPN  CHN  MIA  EMI  MCO  CAN  ESP  AUT  GBR  HUN  BEL  NED  ITA  AZE  SIN  USA  MEX  SAP  VGS  QAT  ABU709. miesto Aston Martin 9 5 8 6 7F 9 19  11  6  12  18F 8  11  8  10  11  6  8  13  DNF  14  11  7 92025Tím AUS  CHN  JPN  BHR  SAU  MIA  EMI  MCO  ESP  CAN  AUT  GBR  BEL  HUN  NED  ITA  AZE  SIN  USA  MEX  SAP  VGS  QAT  ABU5610. miesto Aston Martin DNF DNF 11  15 11 15 11 DNF 9 7 7 9 17 5 8 DNF15 710 DNF 14611776

 24 hodín Le Mans 
RokTímSpolujazdecMonopostTriedaKôl2018 Toyota Gazoo Racing Sébastien Buemi Kazuki NakajimaToyota TS050 HybridLMP13881.1.2019 Toyota Gazoo Racing Sébastien Buemi Kazuki NakajimaToyota TS050 HybridLMP13851.1.

 24 hodín Daytona 
RokTímSpolujazdecMonopostTriedaKôl2018 United Autosports Philip Hanson Lando NorrisLigier JS P217-GibsonP71838.13.2019 Konica Minolta Cadillac Kamui Kobayashi Jordan Taylor Renger van der ZandeCadillac DPi-V.RDPi5931.1.

 IndyCar Series 
 2017 Tím STP LBH ALA PHX IMS INDY DET DET TXS ROA IOW TOR MDO POC GTW WGL SNM Body Umiestnenie McLaren-Honda-Andretti      24            47 29. miesto

 WeatherTech SportsCar Championship 
 2018 Tím Trieda DAY SEB LBH MDO DET WGL MOS ELK LGA PET Body Umiestnenie United Autosports P 13 18 58. miesto 2019 Tím Trieda DAY SEB LBH MDO DET WGL MOS ELK LGA PET Body Umiestnenie Konica Minolta Cadillac DPi 1 35 NC

 FIA World Endurance Championship 
 2018–19 Tím Trieda SPA LMS SIL FUJ SHA SEB SPA LMS Body Umiestnenie Toyota Gazoo Racing LMP1 1 1 DSQ 2 2 1 1 1 198 1. miesto

Referencie

Iné projekty

Externé odkazy
 Oficiálna stránka

Kategória:Španielski piloti F1
Kategória:Španielski automobiloví pretekári
Kategória:Majstri sveta F1
Kategória:Osobnosti z Ovieda
Kategória:Víťazi 24 hodín Le Mans
Kategória:Automobiloví pretekári 24 hodín Le Mans